3 หุ้นแบงก์วิ่งคึก-วอลุ่มหนา! ชี้เก็งกำไรจ่อเลื่อนใช้ IFRS9 ไปต้นปี 65
3 หุ้นแบงก์วิ่งคึก-วอลุ่มหนา! ชี้เก็งกำไรจ่อเลื่อนใช้ IFRS9 ไปต้นปี 65 นำโดย BBL,SCB,KBANK โบรกฯเชียร์ซื้อชี้เป้าสูง-อัพไซด์เด่น
8 พ.ค. 2561

ผู้สื่อข่าวรายงานว่า หุ้นกลุ่มธนาคารบวกแรงนำโดย BBL,KBANK,SCB โดยธนาคารกรุงเทพ จำกัด (มหาชน) หรือ BBL ณ เวลา 12.11 น. อยู่ที่ระดับ 191.00 บาท บวก 2.00 บาท หรือ 1.06% ด้วยมูลค่าซื้อขาย 691.24 ล้านบาท
ด้านธนาคารไทยพาณิชย์ จำกัด (มหาชน) หรือ SCB ณ เวลา 12.14 น. อยู่ที่ระดับ 134.50 บาท บวก 2.00 บาท หรือ 1.51% ด้วยมูลค่าซื้อขาย 1.23 พันล้านบาท ส่วนธนาคารกสิกรไทย จำกัด (มหาชน) หรือ KBANK  เวลา 12.16 น. อยู่ที่ระดับ194.50 บาท บวก 2.00 บาท หรือ 1.04% ด้วยมูลค่าซื้อขาย 1.04 พันล้านบาท
บล.โนมูระ พัฒนสิน ระบุในบทวิเคราะห์วันนี้(8พ.ค.) BANK Play : กกร ชงเรื่อง ให้ กกบ พิจารณาเลื่อนใช้ IFRS9 ไป ต้นปี 2565 เป็นบวกต่อกลุ่มธนาคารโดยตรง เพราะมีเวลาปรับตัวเพิ่ม แนะนำ KBAB เด่น NK, BBL, SC
KBANK (TP18F 223*): คาดผลประกอบการเติบโตใน 2018F ที่ +6.3% y-y (กลุ่มอยู่ที่ 5.3%y-y) กอปรกับคาดปัญหาคุณภาพสินทรัพย์ของธนาคารจะค่อยๆ ดีขึ้น และหากปัญหา NPL จบลงได้เราคาด KBANK จะเป็นธนาคารที่มีการเติบโตแบบยั่งยืนได้ดีที่สุด จากการลงทุนด้านเทคโนโลยีที่ทำมาอย่างต่อเนื่องรวมถึงกลยุทธ์ customer centric ทำให้สามารถตอบสนองความต้องการของลูกค้าได้ และสามารถเป็น main bank ของลูกค้าเกือบทุกกลุ่ม
Valuation: ราคาหุ้นลดลง 23%YTD ถือว่าตอบรับหลายปัจจัยกังวลก่อนหน้านี้ไปมาก โดยลงมาอยู่ในจุดที่ Valuation น่าสนใจแล้ว มี PBV ปี 2018F ต่ำเพียง 1.24x หรือคิดเป็น ค่าเฉลี่ย – 1.5SD (Mean 1.76x) เป็นจุดต่ำสุดรอบหลายไตรมาส
Catalyst: กกร.เสนอให้เลื่อนการใช้ IFRS9  ออกไปจาก 2019 เป็น 2022 ลดความกังวลการตั้งสำรองครั้งใหญ่ของกลุ่มแบงก์  +คาด GDP Growth 2018F จะเติบโตต่อเนื่องเฉลี่ย +3.7%-4% กระตุ้นการลงทุนรอบใหญ่ + ใกล้ผ่านจุดต่ำสุดของ NPL
BBL (TP18F 222*):  Earnings Outlook: เราคาดกำไรสุทธิ 2Q18F เติบโต y-y ผลักดันจากสินเชื่อยังเติบโตได้ ประกอบกับสามารถรักษา NIM ใกล้เคียงเดิมได้จากต้นทุนเงินทุนที่ลดลง ทำให้รายได้ดอกเบี้ยเพิ่มขึ้น และคาดกำไรสุทธิ 2018F เติบโต +9% สูงกว่ากลุ่มฯ จากผลกระทบของการลดค่าธรรมเนียม น้อยกว่ากลุ่ม
Valuation: ราคาหุ้นได้ปรับตัวลดลงกว่า 10.43% ในรอบ 2 เดือน จากหลายปัจจัยก่อนหน้า แม้ BBL มีผลกระทบจากการลดค่าธรรมเนียมน้อยสุด  โดย ณ ราคามี PBV18F เพียง 0.9x (ค่าเฉลี่ย – 0.5 SD) และต่ำกว่ากลุ่มมาก (1.4x)
Catalyst: กกร.เสนอให้เลื่อนการใช้ IFRS9  ออกไปจาก 2019 เป็น 2022 ลดความกังวลการตั้งสำรองครั้งใหญ่ของกลุ่มแบงก์
SCB (Max Consensus TP190): ยังอยุ่ในช่วงลงทุนตามแผน SCB Transformation รับการเปลี่ยนถ่ายสู่ Digital Banking เอื้อประโยชน์ในระยะยาว โดยประเมินกำไรปีนี้ลดลง 4% จากค่าใช้จ่ายเพิ่มขึ้น แต่อาจมี upside ได้จากคุณภาพสินทรัพย์ดีขึ้น หนุนการตั้งสำรองผ่านจุดสูงสุด โดย NPL งวด 1Q18 ลงจาก 2.83% สู่ 2.77% และหากมีการเลื่อน IFRS9  จะยิ่งช่วยลดแรงกดดันด้านการตั้งสำรอง
Valuation: ราคาหุ้นที่ปรับฐานลงมาแรงกว่า -10% YTD และ -18% จากจุดสูงสุดในรอบ 4 เดือน  ถือว่าตอบรับหลายปัจจัยกดดันก่อนหน้านี้ไปมาก โดย ณ ปัจจุบันลงมาอยุ่ในจุดที่ Valuation น่าสนใจที่ PBV18F เพียง 1.17x เท่า ซื้อขายที่ระดับ ค่าเฉลี่ย – 2SD ต่ำสุดในรอบหลายไตรมาส
Catalyst: กกร.เสนอให้เลื่อนการใช้ IFRS9 ออกไปจาก 2019 เป็น 2022 ลดความกังวลการตั้งสำรองครั้งใหญ่ของกลุ่มแบงก์ + SCB มีคุณภาพสินทรัพย์ดีขึ้น โดยเฉพาะลูกหนี้ใหญ่ PACE ที่ปัญหาการเงินคลี่คลาย ลดความกังวลตั้งสำรอง
 
บล.ทิสโก้ ระบุในบทวิเคราะห์วันนี้(8พ.ค.) ว่า แนะเก็งกำไรหุ้นกลุ่มแบงก์จากข่าวที่การประชุมคณะกรรมการร่วมภาคเอกชน 3 สถาบัน หรือ กกร. ได้ทำหนังสือถึงคณะกรรมการกำกับดูแลการประกอบวิชาชีพบัญชีขอให้เลื่อนการบังคับใช้มาตรฐานการรายงานทางการเงินฉบับใหม่ (IFRS9) ที่จะเริ่มบังคับใช้วันที่ 1 ม.ค. ปีหน้า ออกไป 3 ปีเป็น 1 ม.ค. ปี 65 อย่างไรก็ดี ประเด็นนี้ต้องติดตามใกล้ชิด เพราะมีผู้เกี่ยวข้องหลายฝ่ายและมีความไม่แน่นอนสูง และหากเลื่อนจริง มองไม่น่านานถึง 3 ปี
 